רומלו לוקאקו

רומלו מנאמה לוקאקו בולינגולי (בהולנדית ובצרפתית: Romelu Menama Lukaku Bolingoli; נהגה: [ˈroːmeːlu luˈkaːku]; נולד ב-13 במאי 1993 באנטוורפן) הוא כדורגלן בלגי המשחק בעמדת החלוץ בנאפולי מהסרייה א' ובנבחרת בלגיה. הוא מלך השערים של נבחרת בלגיה בכל הזמנים. לוקאקו נולד באנטוורפן, בלגיה, להורים קונגולזים אחיו, ג'ורדן לוקאקו, הוא כדורגלן המשחק בעמדת המגן. אביו הוא כדורגלן נבחרת זאיר לשעבר, רוג'ר לוקאקו. הוא דובר צרפתית ופלמית כשפות אם, וכן שולט באנגלית, ספרדית, פורטוגזית ולינגלה ניב של סוואהילי המדובר בקונגו. אליהן הוסיף איטלקית בשנים ששיחק בסרייה א'. לוקאקו גדל באקדמיה של רופל בום מהעיר בום שבמחוז אנטוורפן בו נולד והחל לשחק שם בהיותו בן 6. לאחר ארבע שנים עבר לווינטם וכעבור שנה אחת עבר ללירסה, מועדון בעל אקדמיית נוער נחשבת. לוקאקו שיחק בלירסה בשנים 2004–2006 וכבש 121 שערים ב-68 הופעות. מה שמשך את עיניה של אקדמיית הנוער של מועדון הצמרת אנדרלכט, אליה עבר ב-2006 במדיה שיחק שלוש שנים והבקיע 131 שערים ב-93 משחקים. בעקבות המספרים יוצאי הדופן שלו ב-13 במאי 2009 בדיוק ביום הולדתו ה-16, הוא זכה לחוזה מקצעוני ראשון, וכשבועיים לאחר מכן ב-24 במאי 2009. הוא אף זכה להופעת בכורה בקבוצה הבוגרת. בעונת 2009/2010 לוקאקו נמנה עם סגל הקבוצה הראשונה של אנדרלכט וב-22 באוגוסט 2009 עם פתיחת העונה, כבש את שערו הראשון בליגה הבלגית, בניצחון 2–0 על זולטה ורכם. ב-17 בספטמבר 2009 ערך לוקאקו את הופעת הבכורה שלו במסגרות האירופיות, כשנכנס כמחליף בניצחון 2–0 של אנדרלכט על דינמו זאגרב הקרואטית במסגרת שלב הבתים של הליגה האירופית. כאשר ב-17 בדצמבר 2009, הבקיע את שעריו הראשונים באירופה, כשכבש צמד בניצחון 3–0 על אייאקס אמסטרדם גם כן במסגרת שלב הבתים של הליגה האירופית. בהמשך הטורניר כבש שני שערים נוספים והוביל את קבוצתו עד לשמינית הגמר, בו הודחה אנדרלכט על ידי המבורג. גם בליגה הבלגית הוא הפגין יכולת מצוינת ואף הוביל את אנדרלכט לזכייה באליפות עם 15 שערים ב-33 משחקים, שהקנו לו את תואר מלך השערים של הליגה. עם תחילת עונת 2010/2011 הבקיע לוקאקו צמד שערים במשחק הגומלין של סיבוב המוקדמות השלישי של ליגת האלופות נגד דה ניו סיינטס מוויילס והוביל את אנדרלכט לשלב הפלייאוף של המפעל, בו נוצחה הקבוצה על ידי פרטיזן בלגרד ונשרה לשלב הבתים של הליגה האירופית. ואת עונתו השנייה באנדרלכט סיים עם 20 שערים ב-50 הופעת בעל המסגרות כאשר רק מלאו לו 18. היכולת של החלוץ הצעיר לא נעלמה מעיני מועדוני הצמרת של אירופה, וב-6 באוגוסט 2011 הודיעה צ'לסי סגנית האלופה בפרמייר ליג כי היא רכשה את לוקאקו עבור 12 מיליון אירו. ב-27 באוגוסט 2011 עלה לוקאקו להופעת בכורה במדי צ'לסי בניצחון 3–1 על נוריץ' סיטי. לוקאקו לא זכה להזדמנויות רבות בעונה זו, והופיע בסך הכל ב-12 משחקים בכל המסגרות, ברובם כמחליף ולא הצליח לכבוש אף שער. וב-10 באוגוסט 2012 עבר לוקאקו בהשאלה לוסט ברומיץ' אלביון גם היא מהפרמייר ליג. ב-18 באוגוסט 2012 ערך לוקאקו את הופעת הבכורה שלו במדי וסט ברומיץ' ואף כבש את שער הבכורה שלו בפרמייר ליג בניצחון 3–0 על ליברפול. בוסט ברומיץ' חזר לוקאקו להפגין את יכולתו מבלגיה וסיים את העונה עם 17 שערי ליגה ב-35 הופעות. בסיום עונת ההשאלה הוא שב לצ'לסי ואף נכנס כמחליף במשחק הסופר קאפ האירופי בין צ'לסי שזכתה בליגה האירופית. לבין באיירן מינכן שזכתה בליגת האלופות. המשחק הסתיים בתוצאה 2–2 והגיע להכרעה באמצעות דו-קרב פנדלים, לוקאקו היה היחיד שהחמיץ את הפנדל שלו, מה שהביא את הניצחון לגרמנים. בליגה הופיע לוקאקו פעמיים, לפני שהושאל פעם נוספת. ב-3 בספטמבר 2013 שהיה היום האחרון של חלון ההעברות, הושאל לוקאקו לאברטון. ב-21 בספטמבר 2013 ערך לוקאקו את הופעת הבכורה שלו במדי אברטון ואף כבש את שער הניצחון בדקה ה-85, בניצחון 3–2 של אברטון על וסטהאם יונייטד. לוקאקו המשיך לכבוש בפתיחת העונה באברטון, ובינואר הוגדר על ידי הגרדיאן כאחד מעשרת הצעירים המבטיחים באירופה. אך בהמשך החודש נפצע בדרבי של ליברפול, הורד באלונקה, והסתבר שהוא סובל מפציעה בקרסול שהשביתה אותו לחודש. לוקאקו חזר למגרשים בחודש מרץ, המשיך לכבוש וסיים את העונה עם 15 שערי ליגה ב-31 הופעות. וגם סייע לאברטון לסיים במקום ה-5 בליגה עם 72 נקודות, השיא של הקבוצה עד לאותה שנה. ביולי 2014 רכשה אברטון את לוקאקו מצ'לסי עבור 28 מיליון ליש"ט שהייתה הרכישה היקרה בתולדותיה עד אז. לוקאקו המשיך את היכולת הטובה שלו באברטון גם בעונה הבאה, בליגה הוא אמנם ירד בכמות השערים שלו וסיים את העונה עם 10 שערי ליגה ב-36 הופעות. אך בליגה האירופית הוא כבש 8 שערים וסיים כמלך השערים של המפעל בצוותא עם אלן מרד בול זלצבורג. ובסך הכל סיים את העונה עם 20 שערים ב-48 הופעות בכל המסגרות. בעונה לאחר מכן עונת 2015/2016 שבר לוקאקו את שיא השערים שלו בפרמייר ליג כשכבש 18 שערים ב-37 הופעות, אליהם הוסיף 7 שערים בגביע ובגביע הליגה וסיים את העונה עם 25 שערים ב-46 הופעות בכל המסגרות. ובעונה שלאחריה עונת 2016/2017 המשיך לשפר את המספרים שלו כשכבש 25 שערי ליגה ב-37 הופעות, וסיים כסגן מלך השערים בפרמייר ליג, אחרי הארי קיין מטוטנהאם. ואף נכנס לנבחרת העונה בפרמייר ליג. בעונה זו הוא גם הפך למלך השערים בכל הזמנים של אברטון בפרמייר ליג, כשב-5 במרץ כבש את שערו ה-61 בליגה עבור אברטון, ועקף את דאנקן פרגוסון שהחזיק בשיא לפניו. ב-10 ביולי 2017 חתם לוקאקו במנצ'סטר יונייטד על חוזה לחמש שנים. סכום העברה לא נחשף אך הוא מוערך ב-75 מיליון ליש"ט. ב-8 באוגוסט 2017 ערך לוקאקו את הופעת הבכורה שלו במועדון במשחק הסופר קאפ האירופי בין יונייטד זוכת הליגה האירופית לריאל מדריד שזכתה בליגת האלופות. לוקאקו אף כבש את השער של יונייטד אך המשחק הסתיים בהפסד 1–2. חמישה ימים לאחר מכן ערך לוקאקו את הופעת הבכורה שלו במדי יונייטד בליגה, וכבש צמד בניצחון 4–0 על וסטהאם יונייטד. ב-12 בספטמבר 2017 ערך לוקאקו את הופעת הבכורה שלו בשלב הבתים של ליגת האלופות ואף כבש את שער הבכורה שלו במפעל, כשכבש את השער השני של יונייטד בניצחון 3–0 על פ.צ. בזל. ב-31 במרץ 2018 כבש לוקאקו את שערו ה-100 בפרמייר ליג בניצחון 2–0 על סוונסי סיטי. ואת עונת הבכורה שלו ביונייטד עונת 2017/2018 הוא סיים עם 16 שערים ב-34 הופעות בליגה ו-27 שערים ב-51 הופעות בכל המסגרות, השיא שלו בבוגרים עד לאותה שנה. את עונת 2018/2019 פתח לוקאקו עם 4 שערים ב-5 משחקים. אך לאחר מכן הגיעה בצורת של 12 משחקים שנמשכה מ-19 בספטמבר 2018 ועד 27 בנובמבר 2018. הוא כבש בשני משחקים רצופים לפני פיטוריו של מאמן הקבוצה ז'וזה מורינו בדצמבר 2018. אך מחליפו של מוריניו אולה גונאר סולשיאר השאיר את לוקאקו מחוץ לסגל הקבוצה בשני משחקיו הראשונים. תחת המאמן החדש זכה לוקאקו לפחות הזדמנויות, למרות שהמשיך לכבוש כאשר היה על המגרש, כולל צמד בשמינית גמר ליגת האלופות נגד פריז סן ז'רמן שהעלה את יונייטד לרבע הגמר. ואת עונתו השנייה בקבוצה סיים לוקאקו עם 12 שערים ב-32 הופעות בליגה ו-15 שערים ב-45 הופעות בכל המסגרות. ב-8 באוגוסט 2019 חתם לוקאקו באינטר מילאנו מהסרייה א' על חוזה לחמש שנים תמורת משכורת של 330 אלף ליש"ט לשבוע. כשאינטר שילמה עבורו למנצ'סטר יונייטד 74 מיליון ליש"ט במה שהייתה ההעברה היקרה ביותר בתולדותיה עד אז. ב-26 באוגוסט 2019 ערך את הופעת הבכורה שלו בקבוצה בניצחון 4–0 על לצ'ה. לוקאקו כבש את שער הבכורה שלו בקבוצה באותו משחק, ובכך הייתה זו הקבוצה הרביעית בה הוא כובש במשחק הבכורה שלו בה, אחרי שעשה זאת גם במדי ווסט ברומיץ', אברטון ומנצ'סטר יונייטד. ב-27 בנובמבר כבש לוקאקו את שערו הראשון בליגת האלופות עבור אינטר בניצחון 3–1 על סלביה פראג, עם זאת אינטר סיימה רק במקום השלישי בביתה אחרי ברצלונה ובורוסיה דורטמונד ונשרה לליגה האירופית עונה שנייה ברציפות. בעקבות התפרצות נגיף הקורונה באותה שנה, גם הליגה האירופית וגם הליגה האיטלקית הושבתו מפעילות בחודשים מרץ ואפריל בהתאמה. הליגה האיטלקית חזרה לפעילות ביוני והליגה אירופית חזרה לפעילות באוגוסט של אותה שנה. ב-10 באוגוסט 2020 כבש לוקאקו שער בניצחון של אינטר 2–1 על באייר לברקוזן ברבע גמר הליגה האירופית. היה זה המשחק ה-9 ברציפות באירופה בו כבש לוקאקו, ובכך שבר את שיאו של אלן שירר שכבש ב-8 משחקים רצופים במדי ניוקאסל יונייטד בעונת 2004/2005. ב-17 באוגוסט כבש לוקאקו צמד בניצחון 5–0 על שחטאר דונצק שהעלה את אינטר לגמר, והיה המשחק העשירי ברציפות באירופה בו הוא כבש. בגמר נגד סביליה הוא כבש גם כן, משחק אחד עשר ברציפות. אך כבש גם שער עצמי בדקה ה-74 שהעלה את סביליה ליתרון 3–2 מה שהתברר לבסוף כשער הניצחון של סביליה. את עונתו הראשונה באינטר עונת 2019/2020 סיים לוקאקו עם 34 שערים ב-51 הופעות בכל המסגרות והשווה בכך את שיאו של רונאלדו משנת 1998. ב-3 בינואר 2021 כבש לוקאקו שער בניצחון 6–2 על קרוטונה, והגיע לשערו ה-50 במדי אינטר כל המסגרות ב-70 משחקים, ושבר בכך את שיאו רונאלדו שעשה זאת ב-77 משחקים. לוקאקו כבש 24 שערים בליגה בעונת 2020/2021 סיים כסגן מלך השערים אחרי כריסטיאנו רונאלדו מיובנטוס וסייע לאינטר לזכות באליפות ראשונה לאחר עשור. את העונה סיים עם 30 שערים ב-44 הופעות בכל המסגרות. וזכה בתואר שחקן העונה בסרייה א'. ב-12 באוגוסט 2021 חתם לוקאקו על חוזה לחמש שנים בקבוצתו לשעבר צ'לסי ששילמה עבורו לאינטר 115 מיליון אירו (97.5 מיליון ליש"ט), העברה היקרה בתולדותיה עד אז, וההעברה השנייה היקרה ביותר בתולדות כדורגל האנגלי עד אז, אחרי ג'ק גריליש שעבר מאסטון וילה למנצ'סטר סיטי רק שבוע קודם לכן תמורת 100 מיליון ליש"ט.הייתה זו הפעם השלישית שמועדון שובר את שיא ההעברות שלו כדי לחתים את לוקאקו אחרי שאברטון עשתה זאת ב-2014 ואינטר ב-2019. העברה זו הפכה את לוקאקו גם לשחקן היקר בכל הזמנים נכון לאותו הזמן עם דמי העברה מצטברים של 284.8 מיליון ליש"ט לאחר שעבר את ניימאר הברזילאי שהחזיק בשיא עד אז עם דמי העברה מצטברים של 276.3 מיליון ליש"ט. (בהמשך ניימאר עבר אותו בחזרה כשנמכר לאל-הילאל הסעודית תמורת 90 מיליון אירו בקיץ 2023). ב-22 באוגוסט ערך לוקאקו את הופעת הבכורה המחודשת שלו בקבוצה וכבש את שער הבכורה שלו במדי צ'לסי, בניצחון 2–0 על ארסנל. ב-12 בספטמבר כבש לוקאקו צמד נגד אסטון וילה שהיו השערים הראשונים שלו בסטמפורד ברידג' ויומיים לאחר מכן הוא כבש שער אירופי ראשון עבור צ'לסי בניצחון על זניט סנט פטרסבורג במסגרת שלב הבתים בליגת האלופות. ב-8 באוקטובר הוא הוכרז כאחד מ-30 המועמדים הסופיים לפרס כדור הזהב לשנת 2021, ובסופו של דבר סיים במקום ה-12. כשבפרס עצמו זכה ליונל מסי. בסוף דצמבר, לוקאקו עורר סערה כאשר במהלך ראיון לסקיי איטליה, הוא ענה שהוא אינו מרוצה מהמצב בצ'לסי, ומהמערך של המאמן תומאס טוכל והביע את רצונו לחזור לאינטר. כתוצאה מכך, טוכל הוריד הוציא מהסגל. לאחר מכן ניהל שיחות עם המאמן, פרסם התנצלות הוא חזר לסגל הקבוצה אך נקנס על דבריו. לוקאקו סיים את עונת 2021/2022 עם 8 שערי ליגה ב-26 הופעות. ו-15 שערים ב-44 הופעות בכל המסגרות. אך הייתה זו עונה מאכזבת עבורו ובמספר מקומות הכריזו על ההחתמה שלו כאחת החתמות המאכזבות של העונה. ב-29 ביוני 2022 חזר לוקאקו לאינטר מילאנו בהשאלה מצ'לסי לעונה אחת. ב-13 באוגוסט 2022 במשחק הבכורה הרשמי הראשון שלו באינטר לאחר החזרה אליה, כבש לוקאקו בניצחון 2–1 על לצ'ה. במסגרת המחזור הראשון של עונת 2022/2023 בסרייה א'. לוקאקו היה פצוע בחודשים הראשונים של העונה, עם זאת בינואר חזר לסגל ואף היה על הספסל במשחק הגמר של הסופר קאפ האיטלקי בו ניצחה אינטר 3–0 את יריבתה העירונית מילאן וזכתה בגביע. ב-22 בפברואר 2022 כבש לוקאקו את שער הניצחון של אינטר בשמינית גמר ליגת האלופות נגד פורטו וסייע לקבוצה להעפיל לרבע הגמר. ב-24 במאי 2023 זכה לוקאקו בגביע האיטלקי הראשון שלו לאחר שאינטר ניצחה בגמר 2–1 את פיורנטינה. ב-10 ביוני 2024 הופיע לוקאקו לראשונה בגמר ליגת האלפות בו הפסידה אינטר 0–1 למנצ'סטר סיטי. ואת עונת ההשאלה שלו באינטר סיים לוקאקו עם 14 שערים ב-37 הופעות. ב-31 באוגוסט 2023 הושאל לוקאקו לעונה נוספת לקבוצת סרייה א' הפעם לרומא. והתאחד עם מאמנו מהתקופה במנצ'סטר יונייטד ז'וזה מוריניו. ב-1 בספטמבר ערך את הופעת הבכורה שלו במדי הקבוצה בהפסד 1–2 למילאן, וב-17 בספטמבר הוא כבש את שערו הראשון במדי רומא בניצחון 7–0 על אמפולי ואת עונת ההשאלה שלו ברומא הוא סיים עם 21 שערים ב-47 הופעות בכל המסגרות 7 מתוכם בליגה האירופית כשהוא מסיים כסגן מלך השערים בעונת 2023/2024 בליגה האירופית בה הגיעה רומא לחצי הגמר. ב-29 באוגוסט 2024 חתם לוקאקו בנאפולי. יומיים לאחר מכן, במשחק הבית נגד פארמה, ערך את הופעת הבכורה שלו בקבוצה כאשר נכנס כמחליף בדקה ה-62, וחצי שעה לאחר מכן כבש את שער הבכורה שלו במועדון. בשנת 2008, כאשר הוא בן 15 בלבד, החל לוקאקו לשחק עבור נבחרת בלגיה עד גיל 21. ב-24 בפברואר 2010 זומן לראשונה לסגל נבחרת בלגיה הבוגרת, וב-3 במרץ 2010 ערך את הופעת הבכורה שלו בהפסד 0–1 לנבחרת קרואטיה במסגרת משחק ידידות. ב-17 בנובמבר אותה השנה, הבקיע את שעריו הראשונים עבור הנבחרת בניצחון 2–0 במשחק ידידות נגד רוסיה. ב-11 באוקטובר 2013 הבקיע לוקאקו צמד במשחק מוקדמות גביע העולם נגד קרואטיה. הנבחרת ניצחה 2–1 והבטיחה את עלייתה למונדיאל 2014 לאחר שלא העפילה לשני המונדיאלים שקדמו לו. במאי 2014 הוא נכלל בסגל נבחרת בלגיה לקראת מונדיאל 2014 בברזיל. ב-26 במאי כבש לוקאקו שלושער במשחק ידידות נגד נבחרת לוקסמבורג, עם זאת מכיוון שבלגיה ביצעה 7 חילופים במקום ה-6 המותרים, פיפ"א לא הכירה רשמית בתוצאת המשחק ובשערים של לוקאקו.במונדיאל 2014 כבש לוקאקו שער אחד ב-4 הופעות, בטורניר בו הודחה בלגיה ברבע הגמר על ידי נבחרת ארגנטינה. לוקאקו נכלל בסגל נבחרת בלגיה ליורו 2016 בצרפת. וכבש שני שערים ב-5 הופעות בטורניר בו הודחה בלגיה ברבע הגמר על ידי נבחרת ויילס. ב-10 בנובמבר 2017 כבש לוקאקו צמד במשחק ידידות שהסתיים בתוצאה 3–3 עם נבחרת מקסיקו, שערו השני במשחק זה היה שערו ה-30 במדי נבחרת בלגיה, ובכך הוא השתווה לשני השחקנים שהחזיקו יחד במקום הראשון ברנרד וורהוף ופול ון הימסט. ארבעה ימים לאחר מכן כבש לוקאקו את שער הניצחון במשחק ידידות נגד יפן שהתסיים בתוצאה 1–0. ובכך הפך למלך השערים של נבחרת בלגיה כשהוא בן 24 בלבד. עם זאת בשלב זה השיא עוד לא הוכר רשמית על ידי פיפ"א ועל ידי התאחדות הכדורגל הבלגית בעקבות המשחק נגד לוקסמבורג מ-2014 בו בלגיה ביצעה חילוף אחד יותר מהמותר ובו כבש לוקאקו שלושער. בשנת 2023 הכירה פיפ"א בדיעבד בשערים אלו. ב-6 ביוני 2018 הבקיע לוקאקו שער בניצחון 3–0 על נבחרת מצרים במסגרת משחק ידידות והפך באופן רשמי למלך שערי הנבחרת בכל הזמנים. לוקאקו כבש 11 שערים במוקדמות מונדיאל 2018 ונכלל בסגל נבחרת בלגיה למונדיאל 2018 ברוסיה. הוא כבש צמד במשחק הפתיחה של בלגיה בו היא ניצחה 3–0 את פנמה והוסיף צמד גם במשחק השני בו ניצחה בלגיה 5–2 את תוניסה. הוא סיים את הטורניר עם 4 שערים ובישול ב-6 משחקים, בטורניר בו סיימה בלגיה שלישית, לאחר שהפסידה בחצי הגמר לצרפת, וניצחה את אנגליה במשחק על המקום השלישי. ב-10 באוקטובר 2019, כבש לוקאקו את שערו ה-50 במדי הנבחרת בניצחון 9–0 על סן מרינו, במסגרת מוקדמות יורו 2020. הוא נכלל בסגל הנבחרת ליורו 2020, כבש 4 שערים ב-5 הופעות בטורניר בו הודחה בלגיה ברבע הגמר על ידי איטליה שזכתה בטורניר. ונכלל בנבחרת הטורניר של אופ"א ב-5 בספטמבר 2021 ערך לוקאקו את הופעתו ה-100 בנבחרת בניצחון של בלגיה 3–0 על צ'כיה במסגרת מוקדמות מונדיאל 2022. הוא נכלל בסגל נבחרת בלגיה למונדיאל 2022 בקטר. לוקאקו שיחק בשני משחקים ולא כבש בטורניר, ונבחרת בלגיה לא עברה את שלב הבתים לאחר שסיימה במקום השלישי בבית. מה שסימל את סיומו של דור הזהב של הכדורגל הבלגי. במוקדמות יורו 2024 סיים לוקאקו כמלך השערים של המקודמות. כשכבש 14 שערים ובכך שבר את שיאם של דייוויד הילי הצפון אירי ממוקדמות יורו 2008 ושל רוברט לבנדובסקי הפולני ממוקדמות יורו 2016 שכבשו 13 שערים כל אחד. הוא נכלל בסגל נבחרת בלגיה לטורניר יורו 2024. מעודכן ל-31 במאי 2024 מעודכן ל-1 ביולי 2024 אנדרכלט אליפות בלגיה: 2009/2010 אינטר אליפות איטליה: 2020/2021 קופה איטליה: 2022/2023 הסופר קאפ האיטלקי: 2022 צ'לסי אליפות העולם לקבוצות: 2021 נבחרת בלגיה גביע העולם: מקום שלישי 2018 אישיים שחקן החודש בפרמייר ליג: מרץ 2017 נעל הארד של המונדיאל: 2018 נבחרת היורו: 2020 נבחרת העונה של הליגה האירופית: 2019/2020 שחקן החודש בסרייה א': פברואר 2021 שחקן העונה בסרייה א': 2020/2021 מדיה וקבצים בנושא רומלו לוקאקו בוויקישיתוף רומלו לוקאקו, ברשת החברתית פייסבוק רומלו לוקאקו, ברשת החברתית אקס (טוויטר) רומלו לוקאקו, ברשת החברתית אינסטגרם רומלו לוקאקו, באתר Transfermarkt רומלו לוקאקו, באתר Soccerway רומלו לוקאקו, באתר BDFutbol רומלו לוקאקו, באתר WorldFootball.net רומלו לוקאקו, באתר National Football Teams רומלו לוקאקו, באתר FootballDatabase.eu רומלו לוקאקו, באתר ESPN פרופיל, באתר הגארדיאן Romelu Lukaku Bio, Stats, News - Football / Soccer - - ESPN Soccernet, web.archive.org, ‏2011-01-20 "World Cup 2018: Romelu Lukaku says some Belgians 'want to see me fail'". BBC Sport (באנגלית בריטית). 2018-06-18. נבדק ב-2024-06-07. Jeremy Wilson, ‏Jose Mourinho and Real Madrid rival Chelsea for 'new Didier Drogba', The Telegraph, 28 October 2010 Chris Lepkowski, West Brom feature: Chris Lepkowski talks to multi-lingual Romelu Lukaku about his life and career, Birmingham Live, ‏2012-08-24 (באנגלית) ESPN FC (2020-11-20), Do Romelu Lukaku & Kevin de Bruyne REALLY know eight languages? We test them to find out! | ESPN FC, נבדק ב-2024-06-07 Cabazaya (2023-06-10), Romelu Lukaku Speaking 6 Different Languages, נבדק ב-2024-06-07 Romelu Lukaku - F.C. Internazionale Milano - OFFICIAL WEBSITE, web.archive.org, ‏2021-07-27 עוזי דן, הליגה האירופית: התלמיד רומלו לוקאקו מצטיין באנדרלכט, באתר הארץ, 11 במרץ 2010 SV Zulte-Waregem vs. RSC Anderlecht - 22 August 2009 - Soccerway, de.soccerway.com Chelsea betaalt 12 miljoen voor Lukaku (maar het kan oplopen tot 20 miljoen) רשמית: צ'לסי רכשה מאנדרלכט את רומלו לוקאקו, באתר ynet, 6 באוגוסט 2011 העברות בעולם - 11.8, באתר וואלה, 11 באוגוסט 2012 UEFA.com, Bayern-Chelsea | UEFA Super Cup 2013 Final, UEFA.com (באנגלית) Transfer deadline day: Everton sign James McCarthy and Romelu Lukaku, Sky Sports (באנגלית) staff, Observer Sport (2014-01-19). "The next 10 big things: Europe's top youngsters and stars of the future". The Guardian (באנגלית בריטית). ISSN 0261-3077. נבדק ב-2024-06-07. "Liverpool 4-0 Everton". BBC Sport (באנגלית בריטית). 2014-01-27. נבדק ב-2024-06-07. Magic Numbers: Roberto's Record-Breakers / News Archive / News / evertonfc.com - The Official Website of Everton Football Club, web.archive.org, ‏2014-05-15 "Romelu Lukaku: Everton sign Chelsea striker". BBC Sport (באנגלית בריטית). 2014-07-30. נבדק ב-2024-06-07. "PFA teams of the year: Chelsea and Tottenham dominate Premier League XI". BBC Sport (באנגלית בריטית). 2017-04-20. נבדק ב-2024-06-07. Greg O’Keeffe, Lukaku is ours - but can you name each team's record top flight scorer?, Liverpool Echo, ‏2017-03-07 (באנגלית) Man Utd News | Team news, injury updates, transfers, new signings, www.manutd.com (באנגלית) "Romelu Lukaku: Man Utd sign Everton striker for initial £75m on five-year deal". BBC Sport (באנגלית בריטית). 2017-07-10. נבדק ב-2024-06-07. Romelu Lukaku's 100 Premier League goals in stats, Sky Sports (באנגלית) "Lukaku: Inter Milan sign Belgium striker from Manchester United for £74m". BBC Sport (באנגלית בריטית). 2019-08-08. נבדק ב-2024-06-07. שער בכורה ללוקאקו ב-4–0 של אינטר על לצ'ה, באתר ערוץ הספורט, 26 באוגוסט 2019 Mark Brus, Romelu Lukaku breaks Ronaldo record for Inter Milan with stunning stats, CaughtOffside, ‏2021-01-03 (באנגלית) THE MVPs OF THE 2020/2021 SEASON: ROMELU LUKAKU BEST OVERALL | News | Lega Serie A, web.archive.org, ‏2021-06-03 הוא חוזר: רומלו לוקאקו חתם ל-5 שנים בצ'לסי, באתר ערוץ הספורט, 16 באוגוסט 2021 "Romelu Lukaku: Chelsea re-sign Belgium striker from Inter Milan for a club record £97.5m". BBC Sport (באנגלית בריטית). 2021-08-12. נבדק ב-2024-06-07. Chelsea return moves Romelu Lukaku ahead of Neymar as most expensive player ever, The Independent, ‏2021-08-12 (באנגלית) Ryan Dabbs last updated, Ranked! The 10 most expensive players of all time in cumulative transfer fees, fourfourtwo.com, ‏2021-09-02 (באנגלית) צ'לסי ניצחה בקלות 0:2 את ארסנל, באתר וואלה, 22 באוגוסט 2021 "Ballon d'Or: Lionel Messi wins award as best player in world football for seventh time". BBC Sport (באנגלית בריטית). 2021-11-29. נבדק ב-2024-06-07. "Romelu Lukaku 'not happy' with role under Thomas Tuchel at Chelsea". BBC Sport (באנגלית בריטית). 2021-12-30. נבדק ב-2024-06-07. Steinberg, Jacob (2022-01-04). "Tuchel fines Lukaku over Chelsea 'mess' despite striker's apology for interview". The Guardian (באנגלית בריטית). ISSN 0261-3077. נבדק ב-2024-06-07. Premier League season's 10 best and worst transfers, ESPN.com, ‏2022-05-04 (באנגלית) חוזר לארץ המגף: רומלו לוקאקו עבר לאינטר בהשאלה, באתר וואלה, 29 ביוני 2022 Lautaro mostruoso, Fiorentina ribaltata: la Coppa Italia è dell'Inter!, La Gazzetta dello Sport, ‏2023-05-24 (ב־) Romelu Lukaku is a Giallorossi player!, www.asroma.com (באנגלית) רשמית: רומלו לוקאקו חתם בנאפולי, באתר Ballerz | פלטפורמת הכדורגל של ישראל, ‏2024-08-29 מהפך גדול ו-1:2 לנאפולי על פארמה - ערוץ הספורט יורו 2024, באתר www.sport5.co.il, ‏2024-08-31 ביוגרפיה באתר transfermarkt.de FIFA doesn't recognise Lukaku goals record, ESPN.com, ‏2017-11-15 (באנגלית) Jake Polden, Why FIFA is refusing to recognise Lukaku as Belgium's record goal scorer, The Mirror, ‏2017-11-15 (באנגלית) Romelu Lukaku equals all-time Belgium goalscoring record, Sky Sports (באנגלית) Louis Sealey, Manchester United striker Romelu Lukaku breaks international record, Metro, ‏2017-11-14 (באנגלית) FIFA Century Club Belgium 3-0 Egypt (Jun 6, 2018) Game Analysis, ESPN (באנגלית) Belgium 9-0 San Marino (Oct 10, 2019) Game Analysis, ESPN (באנגלית) UEFA.com, Season 2020 | UEFA EURO 2020, UEFA.com (באנגלית) "Belgium 3-0 Czech Republic: Romelu Lukaku marks 100th cap with goal". BBC Sport (באנגלית בריטית). 2021-09-05. נבדק ב-2024-06-07. Royal Belgian FA, www.rbfa.be World Cup 2022 - Croatia 0-0 Belgium: Romelu Lukaku misses big chances as Roberto Martinez's 'golden generation' knocked out and Croatia reach last 16, Sky Sports (באנגלית) UEFA.com, Lukaku sets new European Qualifiers scoring record | European Qualifiers, UEFA.com, ‏2023-11-19 (באנגלית) 25 Devils go to EURO 2024 באתר הרשמי של התאחדות הכדורגל הבלגית המלכותית, 28 במאי 2024 (באנגלית) Romelu Lukaku, footballer, eu-football.info (באנגלית)